Det oplyser Nordjyllands Politi, der kort efter klokken 16 er til stede i Gistrup-området sammen med flere slukningskøretøjer. Myndighederne har endnu ikke overblik over situationen, men ifølge TV2 Nords oplysninger drejer det sig om fem forskellige steder på strækningen, hvor det gamle tog kører. Der er ingen personer i fare i forbindelse med branden, oplyser politiet. Veterantoget kører mellem Aalborg og Aalborg Østhavn onsdage og søndage i sommerferien. Ifølge TV2 Nords fotograf, der er på stedet, er brandene slukket omkring klokken 16.30, men meldingen fra Nordjyllands Beredskab lyder, at man stadig er i gang med slukningsarbejdet.

Referat:
Det gamle veterantog Limfjorden er årsag til en stribe naturbrande onsdag eftermiddag.